kardosdrur/scandi-wiki huggingface dataset:
STS-102

Rumfærge-missionen STS-102 (Space Transportation System-102) var rumfærgens Discovery nummer 29.

Missionens primære opgave var at levere forsyninger og udskifte besætningerne på Den Internationale Rumstation.

Rumfærgen med en besætning på fire astronauter og den ny besætning til rumstationen ISS Ekspedition 2 blev opsendt 8. marts 2001. Den forrige besætning på rumstationen ISS Ekspedition 1 vendte tilbage til Jorden den 21. marts 2001, rumfærgen havde en samlet besætning på syv, men med forskellige kombinationer af besætninger til og fra rumstationen.

To rumvandringer blev udført i løbet af missionen der varede i 12 døgn.


Besætningerne

Rumfærge besætningen (STS-102) 
   James Wetherbee (kaptajn)
   James Kelly (pilot)
   Andrew Thomas (missionsspecialist)
   Paul Richards (missionsspecialist)

ISS Ekspedition 2 besætning opsendes 
  Yury Usachev , ISS kaptajn (RKA)
  Susan Helms , flymaskinist (NASA)
  James Voss , flymaskinist (NASA)

ISS Ekspedition 1 besætning hjemsendes 
  William Shepherd , ISS kaptajn (NASA)
  Sergej Krikaljov , flymaskinist (RKA)
  Jurij Gidzenko , Sojuz-pilot (RKA)

Hovedartikler:

Eksterne henvisninger 
 STS-102  NASA 
 ISS Ekspedition 1  NASA 
 ISS Ekspedition 2  NASA 

Rumfærgeprogrammet
Den Internationale Rumstation
Wahpeton (North Dakota)

Wahpeton er en amerikansk by og administrativt centrum i det amerikanske county Richland County, i staten North Dakota. I 2000 havde byen et indbyggertal på .

Ekstern henvisning 
 Wahpetons hjemmeside (engelsk)

Byer i North Dakota
Gamprin

Gamprin er en kommune i Liechtenstein. Den har 1.436 indbyggere (2005) og dækker et areal på 6,1 km². I kommunen ligger Bendern som er en af de mest historiske byer i landet. I Benderen ligger Jomfru Maria-kirken, bygget i 1481, men der har været mindre kirker her tilbage til 1045.

Eksterne henvisninger 

 Officielle hjemmeside

Kommuner i Liechtenstein
Pasquinade

Pasquinade eller pasqvil, paskvil er betegnelsen for et anonymt satirisk skrift.

De er opkaldt efter en hellenistisk statue, kaldet Pasquino-statuen. Denne er igen opkaldt efter en nærboende skomager som i 1500-tallet begyndte at ophænge satiriske og smædende skrifter på den. Andre kopierede ham og snart blev det en tradition at ophænge satiriske skrifter på den og flere andre statuer i Rom.

Navnet fra den første hængte dog ved, og bredte sig rundt i Europa, således at selv trykte anonyme satiriske smædeskrifter blev kaldt pasquinader, eller, som de også kom til at hedde i Danmark, pasqviller, paskviller.

Litteratur
Pamfletter
Mauren

Mauren er en kommune i Liechtenstein. Den har 3.649 indbyggere (2005) og dækker et areal på 7,5 km². Den var først nævnt i skriftlige kilder som Muron i 1178. Her ligger et mindesmærke til den lichtensteinske lærer og historiker Peter Kaiser (1793 – 1864).

Eksterne links 
Officielle hjemmeside

Kommuner i Liechtenstein
ISO 3166-2:DK

Listen over ISO 3166-2-koder for Danmark indeholder koderne for de fem regioner og udgives af International Organization for Standardization.

Koderne består af to dele, som er adskilt fra hinanden af en bindestreg. Den første del viser landekoden ifølge 3166-1 (det vil for Danmark sige: DK), den anden del viser koden for regionen.

Se også 
 UN/LOCODE:DK

Standarder
Geografiske koder
Verdens lande
Danmarks regioner
DK
3166-2:DK
Planken

Planken er en kommune i Liechtenstein. Med 366 indbyggere (2005) er det den mindste kommune i landet og dækker et areal på 5,3 km². Navnet skal vistnok komme fra det latinske ord for "stigende enge". Den største attraktion i landsbyen er et kapel fra 1700-tallet som blev ombygget i 1955 under opsyn af arkitekt Felix Schmid fra Rapperswil. I tillæg er det fødebyen til digteren Martin Smyrk fra 1800-tallet.

Eksterne henvisninger 

Officielle hjemmeside

Kommuner i Liechtenstein
Ruggell

Ruggell er den nordligste og mest lavtliggende kommune i Liechtenstein. Den har 1.925 indbyggere (2005) og dækker et areal på 7,4 km². Navnet skal vistnok komme fra det latinske udtryk for at "rydde land".

Mens Liechtenstein stort set er dækket af bjerglandskaber er Ruggel relativt fladt og ligger langs Rhinen, hvor grænsen mellem Schweiz og Østrig møder hinanden.

Eksterne henvisninger 

Officielle hjemmeside

Kommuner i Liechtenstein
Schellenberg

Schellenberg er den mindste kommune i Liechtenstein. Den ligger i den nordlige del af landet.

Kommunen ligger 626 moh. og har 947 indbyggere (pr. 2003). Den er vanskelig tilgængelig på grund af dårlige transportmuligheder.

Området har været befolket siden 3000 f.Kr.. Det udgjorde et herreskab, som i 1699 blev købt af fyrsteslægten Liechtenstein.

Eksterne henvisninger 

 Officielle hjemmeside

Kommuner i Liechtenstein
Triesen

Triesen er den tredjestørste kommune i Liechtenstein. Den har 4.643 indbyggere (2005) og dækker et areal på 26,4 km². Den har flere historiske kirker fra 1400-tallet. Her ligger også et væveri fra 1863 som er rankeret som et historisk monument.

Eksterne henvisninger 

 Officielle hjemmeside
 Turistinformation

Kommuner i Liechtenstein
Triesenberg

Triesenberg er en kommune i Liechtenstein. Den har 2.564 indbyggere (2005) og dækker et areal på 30 km² i en højde på 884 til 1000 meter over havets overflade. 

Landsbyen er kendt for den særprægede dialekt til indbyggerne, som er påvirket af indflyttere fra Walser i middelalderen. Man har aktivt gået ind for at bevare og bruge dialekten i byen.

Eksterne henvisninger 

Officielle hjemmeside

Kommuner i Liechtenstein
Mercury-Redstone 3

Mercury-Redstone 3 var USAs første bemandede rummission og den første bemandede mission i Mercuryprogrammet. Den blev opsendt 5. maj 1961 med en Redstoneraket fra Cape Canaveral i Florida. Rumkapslen havde navnet Freedom 7 og den udførte en ballistisk flyvning med Alan Shepard som pilot – han blev dermed den første amerikaner i rummet. Flyvningen varede lige under 16 minutter og opnåede en højde på 187 km.

I modsætning til Jurij Gagarin i Vostok 1 opnåede Alan Shepard ikke kredsløb, men måtte nøjes med at flyve næsten lige op og ned. Dette krævede en væsentligt mindre kraftig raket end den Sovjetunionen havde til rådighed. Alan Shepard nåede dog alligevel at opnå at være den første, der landede med sin rumkapsel eftersom Jurij Gagarin havde forladt sin kapsel i en faldskærm inden den landede. Den sovjetiske leder Nikita Khrusjtjov kritiserede Freedom 7 for at være et 'fluehop' i forhold til Sovjetunionens egen Vostok 1.

Besætning 
Nummer i parentes indikerer denne persons rumflyvninger indtil og inklusive denne.
 Alan Shepard (1)

Reservebesætning 
 John Glenn

Tidslinje over flyvningen

Referencer 
 This New Ocean: A History of Project Mercury – NASA SP-4201  
 Project Mercury – Results of the First U.S. Manned Suborbital Space Flight – NASA – 1961 
 NASA NSSDC Master Catalog 
 Postlaunch Report for Mercury-Redstone No. 3 (NASA)  
 NASA 40th anniversary of the Mercury 7 — Alan B. Shepard, Jr. 

Mercury-programmet
Den2Radio

Den2Radio eller Den anden radio er en dansk netbaseret radiokanal, der fik premiere 1. maj 2008.

Kanalens grundlæggere er primært tidligere ansatte i DR, heriblandt Egon Clausen, Georg Metz og Karsten Pharao. I første omgang sender Den2Radio en tre timer lang streamet programpakke, der fornyes hver uge. Programudbuddet defineres af kanalen selv som public service.

Om anledningen til oprettelsen af den2radio skriver grundlæggerne blandt andet:

Eksterne henvisninger
 Den2Radios hjemmeside 

Radiokanaler fra Danmark
Netradiostationer
Etableret i 2008
West Highland Way

West Highland Way er en langdistance vandresti i Skotland. Den er 152 km (95 mile) lang, og strækker sig fra byen Milngavie nord for Glasgow til Fort William i det skotske højland. Ruten ændrer gradvis karakter fra de fladere strækninger langs søen Loch Lomond til mere øde vandring gennem de bakkede mose og hedelandskaber i udkanten af Rannoch Moor inden der sluttes af med vandring gennem det mere bakkede skotske højland omkring Glen Coe og op mod området lige syd for Ben Nevis, Storbritanniens højeste bjerg (1344 m).

West Highland Way opretholdes ligeligt af West Dunbartonshire Council, Stirling Council, Argyll and Bute Council, Highland Council samt Loch Lomond and the Trossachs National Park Authority. Omkring 85.000 mennesker begiver sig hvert år ud på ruten.

Vandrestien er anlagt på en række forskellige ældre vejanlæg og stisystemer, herunder traditionelle kvægruter, militærveje og andre lokale veje og stisystemer. Hele turen vil typisk kunne gennemføres på syv dagsmarcher, der traditionelt foretages fra syd, fra startpunktet i Milngavie, såfremt hele turen agtes gennemført, eller fra et af de senere startpunkter, såfremt kun en del af ruten gennemføres. På denne måde vil vandrere ikke blot have solen i ryggen under hele turen, men også opleve, hvorledes turen bliver gradvis mere udfordrende for hver etape.

Byer, landsbyer eller hoteller undervejs 
Vandrestien West Highland Way fører gennem følgende byer (anført med afstand fra startpunktet i Milngavie på den traditionelle vandreretning fra Milngavie i syd mod Fort Wiliam i nord):
 Milngavie
 Beech Tree Inn, Glengoyne (og forbi Glengoyne whisky destilleri)
 Drymen
 Balmaha, Loch Lomond; 30 km (19 miles)
 Rowardennan, Loch Lomond; 44 km (27 miles)
 Inversnaid, 54 km (34 miles)
 Inverarnan, 64 km (40 miles)
 Crianlarich, 75 km (47 miles)
 Tyndrum, 85 km (53 miles)
 Bridge of Orchy, 95 km (59 miles)
 Inveroran, 99 km (62 miles)
 Kings House Hotel (nær byen Glen Coe), 115 km (71 miles)
 Kinlochleven, 130 km (81 miles)
 Fort William, 152 km (95 miles)

West Highland Way Race 
Hvert år omkring Sankt Hans (dvs. lige omkring årets længste dag) afholdes et ultraløb (el. ultramarathonløb), der omfatter den fulde distance af Weat Highland Way, dvs. 152 km. Løbet, der følger den traditionelle retning fra syd mod nord, er blevet løbet i sin nuværende form siden 1991. Løbet starter lige efter midnat, kl. 01.00 en lørdag i sidste halvdel af Juni, hvorefter løberne skal gennemføre løbet og nå frem til målet i Fort William inden der er gået 35 timer. Rekordholder for mænd er englænderen Jez Bragg, der den 24. juni 2006 gennemførte de 152 km i tiden 15 timer 44 min 50 sek. Kvindernes rekord indehaves af Lucy Colquhoun med en tid på 17 timer 16 min 20 sek., som hun opnåede under løbet i 2007.

Eksterne links 
 West Highland Way – officiel website
 West Highland Way Race – officiel website

Skotland
Naturstier
Argyll and Bute
East Dunbartonshire
Stirling (kommune)
Sèvres-traktaten

Sèvres-traktaten (10. august 1920) var en fredstraktat mellem Det Osmanniske Rige og Ententemagterne. Versailles fredstraktaten var underskrevet umiddelbart før, og den havde annulleret  tyske økonomiske rettigheder, virksomheder og koncessioner i andre lande.  Frankrig, Storbritannien og Italien underskrev samme dato en hemmelig trepartsaftale. Trepartsaftalen bekræftede Storbritanniens olie- og kommercielle koncessioner og overdrog de tidligere tyske virksomheder i Osmannerriget til et treparts selskab. De åbne forhandlinger, som strakte sig over mere end 15 måneder, begyndte ved Paris fredskonferencen, fortsatte ved London Konferencen og fik sin endelige udformning ved premierministerkonferencen i San Remo i april 1920. Frankrig, Italien og Storbritannien var allerede i 1915 hemmeligt begyndt at opdele Osmannerriget. Forsinkelsen skyldtes, at landene ikke kunne blive enige om en aftale. Det skyldtes den spirende tyrkiske nationalbevægelse. Sèvres-traktaten blev annulleret under indtryk af den tyrkiske uafhængighedskrig, og parterne underskrev og ratificerede i stedet Lausanne-traktaten i 1923.

Underskrivere 

Repræsentanterne underskrev aftalen i Sèvres i Frankrig. 

Aftalen havde fire underskrivere: Rıza Tevfik, storvesir Damat Ferid Pasha, ambassadør Hadi Pasha og undervisningsminister Reşid Halis som var godkendt af Sultan Mehmed VI. Aftalen blev ikke sendt til ratifikation i det osmanniske parlament, da det var opløst den 18. marts 1920 af briterne under besættelsen af Istanbul. Traktaten blev aldrig ratificeret af det Osmanniske Rige.

 

Af de allierede magter deltog USA ikke. Rusland deltog heller ikke, fordi det havde forhandlet  Brest-Litovsk-aftalen med det Osmanniske Rige i 1917. I denne traktat havde storvisir Talat Pasha insisteret på, at Det Osmanniske Rige fik de områder, som Rusland havde erobret i den Russisk-tyrkiske Krig (1877–1878), specielt Ardahan, Kars, og Batumi. Sir George Dixon Grahame underskrev for Storbritannien , Alexandre Millerand for Frankrig and grev Lelio Bonin Longare for Italien.

Af de allierede kunne Grækenland ikke acceptere de nye grænser og underskrev aldrig. Avetis Aharonian, Formanden for delegationen fra den Demokratiske Armenske Republik, som underskrev Batum-aftalen den 4. juni 1918, underskrev også denne aftale.

Noter 
 

Fredsaftaler
Franske fredsaftaler
Iron Man

Iron Man (Anthony Edward "Tony" Stark) er en fiktiv Marvel-tegneseriefigur. Han blev skabt af Stan Lee, Larry Lieber, Don Heck og Jack Kirby. Iron Man er medlem af frihedsgruppen Avengers.

Iron Man debuterede i nummeret Tales to Astonish #39 (marts 1963), og figurerede der flittigt i sammenlagt 61 numre, inden den blev nedlagt efter nr 99, og udskiftet med The Invincible Iron Man 1968.

Historie 
Iron Man blev skabt af playboyen Tony Stark med det galoperende storhedsvanvid. Tony tænkte kun på sig selv og på kvinder, men trods sin overfladiske charme var Stark en knalddygtig forretningsmand og en teknisk begavelse, så han var blevet milliardær på at bygge de nyeste og mest avancerede våben til det amerikanske forsvar.

Under en demonstration bliver han bortført af soldater under Vietnamkrigen og tvunget til at bygge en prototype på sit seneste dødbringende missil.

Det tiltaler ikke Stark at skal arbejde for fjenden for at redde livet, så mens han lader som om, at han arbejder på missilet, skaber han i al hemmelighed en 3 meter høj mekanisk panserdragt, en slags krigsrobot, der vil gøre ham usårlig, vil kunne rydde enhver modstander af vejen og give ham kræfter nok til at slippe væk.

Mere død end levende redder Stark sig hjem til USA, hvor han på overfladen genoptager sin livsstil, men de voldsomme begivenheder i Vietnamkrigen har gjort noget ved ham, så han beslutter sig for at blive en forkæmper for retfærdigheden. Tony Stark genskaber sin jerndragt, der giver ham superkræfter, tillader ham at flyve hurtigere end jagerfly og er udstyret med alle slags våben.

I Marvel Cinematic Universe er han et aktivt medlem af The Avengers.

Info 
Iron Man blev til at starte med kaldt Jernmanden i Danmark. Han har optrådt i tv-serier, såvel som i filmen Iron Man fra 2008, med Robert Downey Jr. i hovedrollen som Tony Stark.

Hvert år laver finansmagasinet Forbes en top 15 over de rigeste figurer fra fiktionens verden, og i 2008 havnede Tony Stark som nr. 10, overgået af blandt andre Joakim von And og Bruce Wayne. Magasinet BusinessWeek udnævnte i 2006 Tony Stark til at være blandt de top 10 mest intelligente figurer i amerikanske tegneserier.

Referencer

Eksterne henvisninger 

 Iron Mans tegneserieoptræden på ComicBookDB.com 
 Iron Man Film til tegneserieskjolds sammenligning 
 Comic-Covers.com: Iron Man 
 Iron Man Blog 
 Comic Book Movie: Iron Man 
 Alle forsider fra den 1. serie af Iron Man tegnserier

 
Figurer fra Marvel Comics
Superhelte
DW Vild Vinter

DW Vild Vinter er en fast wrestling begivenhed, der er blevet afholdt af Dansk Pro Wrestling som deres specialitet i februar siden 2006. Siden 2010 er begivenheden blevet promoveret med Union of European Wrestling Alliances (UEWA).

2006 
DW Vild Vinter 2006 fandt sted d. 18. februar 2006 i Langå, Danmark.

Prince Muhammed besejrede Lightning Kid
Jackson besejrede Lenny the Benny
Chaos & Mr. PPV besejrede Kimball & Prince Muhammed
Mad Man McKinzy besejrede Final Count
Kristian Holm besejrede Smakhouze
Prince Muhammed vandt en battle royal, med 10,000 kr. som gevinst

2007 
DW Vild Vinter 2007 fandt sted d. 10. februar 2007 i Langå, Danmark.

Kimball besejrede Mad Man McKinzy og Shooter Schjøtler
Tank besejrede Lightning Kid
Kool Krede & Raptor besejrede Toby Nathland & Flash Christian
Karsten Kretschmer besejrede Pierre le Prestée
Blue Nikita besejrede Wesna
DW Mesterskabet: Chaos besejrede Cannonball Grizzly

2008 
DW Vild Vinter III: Danmark vs. Norge fandt sted d. 23. februar 2008 i Frederikshavn, Danmark.

Aaron besejrede Thorn
Kool Krede besejrede Gabriel Antonick
Victor besejrede Raptor
Chaos besejrede Sensuelle Rosé
Tank besejrede Gromguten

Wrestling fra Danmark
Lausanne-traktaten

Angående  Lausanne-traktaten af 1912 mellem Italien og Det Osmanniske Rige (underskrevet 18. oktober 1912 i Ouchy), se den Italiensk-tyrkiske krig.
Lausanne-traktaten af 24. juli 1923 var en fredstraktat efter den Græsk-tyrkiske krig (1919-1922). Den blev underskrevet i Lausanne i Schweiz og annullerede Sèvres-traktaten, fastlagde grænsen mellem Tyrkiet og Grækenland og gav Tyrkiet Izmir tilbage, hvorefter samtlige græske indbyggere blev fordrevet. Tyrkiet afstod øerne Rhodos og Dodekaneserne til Italien og Cypern til England. Mosulområdets tilhørsforhold skulle løses af Folkeforbundet. Den regulerede krigs- og handelsfartøjers  ret til at passere Bosporus. Fredsaftalen stadsfæstede stort set Tyrkiets moderne grænser (undtaget provinsen Hatay som senere blev annekteret fra Syrien).

Forhandlinger 

Fredsaftaler
Unterfranken

Unterfranken er både et Bezirk og et Regierungsbezirk i den tyske delstat Bayern. Administrationsby for både bezirk regierungsbezirk er Würzburg.

Unterfranken ligger i den nordvestlige del af delstatenog grænser i syd og vest til delstaterne Baden-Württemberg og Hessen, mod nor til Thüringen og mod øst til de bayererske regierungsbezirke Oberfranken og Mittelfranken.

Floden Main løber gennem Unterfranken, hvorfor omådet af de lokale, ofte kaldes Mainfranken.

Inddeling 
Regierungsbezirk Unterfranken omfatter tre Kreisfrie byer og ni landkreise:

Kreisfrie byer 
 Aschaffenburg
 Schweinfurt
 Würzburg

Landkreise 
 Landkreis Aschaffenburg
 Landkreis Bad Kissingen
 Landkreis Haßberge
 Landkreis Kitzingen
 Landkreis Main-Spessart
 Landkreis Miltenberg
 Landkreis Rhön-Grabfeld
 Landkreis Schweinfurt
 Landkreis Würzburg

Landkreis Haßberge hed i en periode fra sin oprettelse 1. juli 1972 og frem til 30. april 1973 Haßberg-Kreis. Landkreis Main-Spessart hed i samme periode Landkreis Mittelmain, mens Landkreis Rhön-Grabfeld hed Landkreis Bad Neustadt a. d. Saale.

Eksterne henvisninger 

 http://www.regierung.unterfranken.bayern.de/
 http://www.unterfranken-in-zahlen.de
 http://www.umweltbildung-unterfranken.de
 Informationsportal for fritid og turisme Unterfranken

 
Regierungsbezirke i Tyskland
Bayern
Lausanne-konferencen

Lausanne-konferencen var en konference afholdt i Lausanne i 1922-23 med henblik på at få en traktat i stand med Tyrkiet, som under Kemal Pasha's nye regering, ikke ville anerkende Sèvres-traktaten. Konferencen åbnede i november 1922, med repræsentanter for Storbritannien, Frankrig, Italien og Tyrkiet. Den tyrkiske Nationalforsamling valgte İsmet İnönü, Dr Rıza Nur og overrabbiner for Tyrkiet, Chaim Nahum som sine repræsentanter. Lord Curzon, den britiske udenrigsminister, var koordinator for konferencen og dominerede den.

Frankrig og Italien havde gået ud fra, at britisk prestige ville være uopretteligt skadet efter Chanak-krisen; de blev chokeret over at erfare, at tyrkisk respekt for Storbritannien var den samme som hidtil, eftersom britiske tropper havde holdt deres stillinger ved Chanak, medens de franske var blevet beordret til at retirere.

Konferencen varede i 11 uger. Der var taler fra Benito Mussolini fra Italien og Raymond Poincaré fra Frankrig. Ved afslutningen erklærede Tyrkiet sig enig i de politiske klausuler og "den frie bevægelighed gennem Dardanellerstrædet", hvilket var hovedsagen for Storbritannien. Spørgsmålet om Mosuls status blev udskudt, eftersom Curzon afviste at blive presset på det britiske standpunkt, at området var en del af Irak. Den franske delegation opnåede derimod ikke nogle af deres mål, og den 30. januar 1923 udstedte de en tilkendegivelse om, at de ikke anså en traktat-indgåelse som andet end et "udgangspunkt for diskussioner". Tyrkerne afviste derfor at underskrive traktaten. Den 4. februar 1923 opfordrede Curzon derfor en sidste gang Ismet Pasha til at træde tilbage, og da han afviste, afbrød udenrigsministeren forhandlingerne og afrejste samme aften med Orientekspressen.

Lausanne-traktaten blev dog til sidst underskrevet den 24. juli 1923.

Eksterne henvisninger 
 Nordisk Familjebok, Uggleupplagan, bind 37 (1925), sp. 94; opslag: Lausanne

Fredsaftaler
Tyrkiets politik
Tyrkiets historie
Mittelfranken

Mittelfranken er både et Bezirk og et Regierungsbezirk i den tyske delstat Bayern.

Mittelfranken ligger i den nordvestlige del af Bayern og grænser til Baden-Württemberg og de bayerske regierungsbezirke Oberbayern, Oberfranken, Unterfranken, Schwaben og Oberpfalz.

Administrationsby for både bezirk regierungsbezirk er Ansbach.

Inddeling 
Regierungsbezirk Mittelfranken omfatter fem Kreisfrie byer og syv landkreise:

Geografi

Andre større byer

Vande

Floder 

 Main-Donau-Kanal fører over Bamberg, Erlangen, Fürth, Nürnberg videre til Kelheim og munder der ud i Donau. Den er en del af vandtransportvejen fra Nordsøen til Sortehavet.

Søer 
Ud over talrige fiskesøer der ofte er indrettet i forbindelse med områdets vandløb, er der det Fränkisches Seenland med disse større søer:

 Altmühlsee
 Großer Brombachsee
 Igelsbachsee
 Kleiner Brombachsee
 Rothsee

Bjerge 
Dele af Fränkische Alb ligger i den østlige del af Mittelfranken. Det højeste bjerg er det 689 meter høje Hesselberg i den vestlige udkant af bjergkæden; Nævnes kan også Moritzberg i nærheden af Nürnberg.

Eksterne henvisninger 

 Regierung von Mittelfranken
 Bayerische Landeszentrale für politische Bildungsarbeit 

 
Regierungsbezirke i Tyskland
Bayern